आइसलैंडिक आइसलैंड दी राष्ट्र भाशा ऐ। इसदी उत्पतति परानी नार्वेजियन भाशा चा होई दी ऐ। इस लेई इसी परानी नार्वेजियन (Old Norse) बी आखेआ जंदा ऐ। मते चिरे तगर एह् भाशा भौगोलिक परिस्थितियें कारण दूइयें भाशाएं दे सम्पर्क च नेईं आई सकी ते नतीजन इस च परिवर्तन नेईं होए। आधुनिक आइसलैंडिक दे जानकार बड़ी सुविधा कन्नै मध्यकालीन आइसलैंडिक गी बी पढ़ी-समझी लैंदे न। 18मीं सदी च बनी दी भाशा विज्ञानिक नीति दे मताबक दुइयें भाशाएं दे शब्द इस च रचदे-पचदे नेईं। इन्ने तगर जे अन्तर-राष्ट्री विज्ञान ते टैकनालेजी सरबन्धी शबदावली दे थाह्‌र बी मूल शबदें कन्नै तोड़-जोड़ करियै नमें शब्द बनाई लैते गेदे न। इस द्रिश्टी कन्नै इस भाशा दी शब्दावली लगभग खालस ऐ। आइसलैंडिक च त्रै लिंगें दी व्यवस्था ऐ। संज्ञांएं, सर्वनामें ते विशेशनें च च’ऊं कारकें-कर्ता, कर्म, सम्प्रदान ते सम्बन्ध लेई रूपायन होंदा ऐ ते क्रिया च त्र’ऊ पुरशें लेई रूपान्तर होंदा ऐ।